Datora pielāgošana cilvēkiem ar īpašām vajadzībām

Tastatūras

Parasti, iegādājoties datoru, tā komplektācijā ietilpst standarta tastatūra. Dažreiz cilvēkiem nav ērti tās lietot. Šīs nodaļas mērķis ir noskaidrot, kādi palīdzības tehnoloģiju produkti ir pieejami, kas varētu aizstāt standarta tastatūru. Standarta tastatūra satur 103 pogas, no kurām 26 burtu pogas, 20 ciparu pogas, kas ir sadalītas divās grupās un citas pogas.

Mazās tastatūras

Tastatūrām ir dažādi izmēri un formas. Mazas tastatūras aizņem mazāk vietas un ir piemērotas lietotājiem ar vienu roku. Tās var novietot arī starp standarta ratiņkrēsla roku balstiem. Vieta tiek ietaupīta, noņemot cipartaustiņus un samazinot telpu ap rediģēšanas un funkcionālajiem taustiņiem. Ja nepieciešami ciparu taustiņi vienā blokā, tad iespējams iegādāties atsevišķu ciparu tastatūru, kuru pēc nepieciešamības var novietot kreisajā vai labajā pusē.

Ciparu tastatūra

Parastajai jeb standarta tastatūrai labajā pusē atrodas cipara taustiņi. Kreilim ir grūti rakstīt ar cipariem, jo tādā gadījumā viņam ir jāsniedzas pāri visai tastatūrai, lai tikai saspiest dažus ciparus.

Tastatūra ar lielākiem taustiņiem

Tastatūras ar lielākām pogām var būt noderīgas situācijas kad personai kas izmanto datoru standarta taustiņi ir par mazu. Šādas tastatūras palīdz cilvēkiem ar dažādām slimībām, redzes vai intelektuālās attīstības traucējumiem. Īpaši varētu pieminēt kustību neironu slimības (MND), cerebrālo trieku, multiplo sklerozi, Parkinsona slimību, RSI vai delma saslimšanu, autismu, Dauna sindromu, mācīšanās grūtības, artrītu, reimatismu, trieku, ataksiju jeb muskuļu koordinācijas spēju zudumu ekstremitātēs, apraksiju, roku trīcēšanu.

Ergonomiskās tastatūras

Šī tastatūra sastāv no divām daļā un ir domāta cilvēkiem, kas vēlas rakstīt ar abu roku pirkstiem. Tastatūras mērķis ir samazināt roku un locītavu slodzi.

Tastatūras, ko izmanto rakstīšanai ar mutē ieliekamu rādītājierīci

Tastatūru izmato cilvēki, kas nespēj kustināt rokas. Šeit izmato nūjiņu, kuru tur mutē vai uzliek uz galvas.

Ūdensizturīgas tastatūras

Šīs tastatūras var viegli nomazgāt un tām nekaitē virsū uzlieta kafija vai nopilējušas siekalas utt. Viena šo tastatūru paveidiem ir gumijas tastatūra, kuru var izritināt un saritināt un ielikt gandrīz visur un var paņemt līdzi lielos ceļojumos.

Akordu tastatūra

Tastatūrai ir tikai daži taustiņi. Burtu veidošanai ir jāizmanto taustiņu kombinācijas. Šo tastatūru ir labāk izmantot cilvēkiem, kas raksta ar vienu roku un kuriem katrs pirksts atsevišķi spēj kustēties.

Ekrāntastatūra

Šī tastatūra ļauj strādāt tikai ar peli spiežot ar peli uz pogām kas redzamas uz ekrāna.
Tastatūras, slēdžus un rādītājierīces var piestiprināt noteiktās vietās, izmantojot moduļu sistēmas. Ir arī dažādas ierīces tastatūras vai klēpjdatora pacelšanai vai sagāšanai. 
Tad var redzēt, ka datorražotāji doma, ka var pielāgot tastatūras ierīces, lai atvieglot cilvēkiem ar īpašam vajadzībām darbu ar datoru. Piedāvājums ir, bet nepieciešama individuāla pieeja. Cilvēkam jābūt iespēja izmēģināt un nolemt, kas pieņemams tieši viņam.

Peles un alternatīvā aparatūra

Peles ir tikpat svarīgas kā tastatūras. Ar pelēm var pārvietoties par darba virsmu un atvērt, pārvietots, kopēt, dzēst, iezīmēt vajadzīgos dokumentus, failus vai mapes. Atzīmēt un ieslēgt visāda veida programmas, ko spēj un nespēj izdarīt tastatūra. Peles var būt ļoti dažādi gan pēc dizaina, gan pēc formas, piemēram, portatīvajam datoram nav peles, bet to aizvieto kustības jūtīga virsmas laukums. Dažas peles izskatās kā pildspalvas. Šajā nodaļā autors apraksta datoru peļu veidus un kam tās ir domātas un ko tās dara.

Kursorbumbas peles

Šīs peles ir stacionāras atšķirībā no standarta pelēm, kuras dotās līdzi komplektā un ir nopērkamas ikvienā tehnikas, datoru piederumu vai interneta veikalā. Šīm pelēm ir liela bumbiņa, kuru var ripināt ar pirkstiem vai citām ķermeņa vietām. Kursorbumbas tipa peļu bumbiņas kustināšana ir tas pats, kas slidināt standarta peli pa virsmu.

Kursorsvira

Kursorsvira tāpat kā kursorbumba ir stacionāra. Kursorsvira ir ļoti līdzīga džojistikam ar ko parasti spēlē spēles. Šis peles paveids darbojas kustinot nūjiņu uz visām pusēm un displejā redzamais kursors kustās līdzi un kustās tieši tāpat kā jūs kustināt nūjiņu. Uz tās ir pogas, kuras ir domātas vienas reizes uzklikšķināšanai un ir pogas, kas sūta signālu divkāršajam klikšķim.

Brailla raksta printeris

Šis printeris printē tekstu neredzīgajiem cilvēkiem. Šiem printeriem ir nepieciešamas speciālas programmas, kas pārveido parasto tekstu neredzīgo rakstā. Viena no šīm programmām ir WinBraille, kas pārtaisa tekstu Braila rakstā, lai printeris spētu drukāt šo tekstu Braila rakstā. Iepriekš minētā programma strādā tikai uz vienas firmas printeriem „IndexBraille”. Šī firma ir visizmantojamākā tieši Latvijā. Šie printeri arī spēj printēt grafikus un attēlus. Ir iespēja arī printēt dažāda formāta un izmēra lapas.

Brailla displejs

Grāmatu lasīšanas iekārta «Poet compact». Tas ir samērā vienkāršs skeneris, kas papildināts ar runas sintēzes programmu. Iekārtas priekšpusē ir dažas pogas, kuras veic visu iekārtas vadību. Viss, kas jāmāk lietotājam — ielikt iekārtā atvērtu grāmatu un nospiest atskaņošanas pogu. Protams, vajadzības gadījumā var regulēt skaļumu un ātrumu, apstādināt vai atkārtot lasīšanu.

Braille'n Speak

Ir izveidoti speciāli piezīmjdatori priekš vājredzīgajiem un neredzīgajiem cilvēkiem. Šajā datoriņā tiek ievadīta informācija ko jūs varat atskaņot jebkurā brīdī jo šim datoram ir runas sintēze.

Operētājsistēmas Windows pieejamības uzlabošana

Ar personālā datora programmatūru saprot datoru programmas, procedūras un ar tām saistīto dokumentācija un datus, kas nepieciešami datoru sistēmas darbībai. Programmas var iedalīt trīs grupās: sistēmas programmas, lietojumprogrammas, programmu izstrādes rīki. Sistēmas programmatūra vada datora darbību. Galvenā sistēmas programmatūras daļa ir operētājsistēma. Operētājsistēma ir programmu komplekss, kura svarīgākās funkcijas ir : organizēt datu glabāšanu datora atmiņa, vadīt programmu izpildi datorā, nodrošināt datora aparatūras un programmatūras kopdarbību, nodrošināt datora resursu racionālu izmantošanu, realizēt sadarbību ar lietotāju. Šajā darbā autora interesēja pēdēja funkcija- sadarbība ar lietotāju. 
Tagad datoros parasti lieto grafiskā lietotāja saskarni(GUI), kas ļauj lietotājam izvēlēties komandas, palaist programmas, kā arī apskatīt datņu sarakstus un citus objektus, norādot to piktogrāfisko attēlus jeb ikonas. Izvēli var izdarīt, izmantojot tastatūru vai peli. Grafiskā lietotāja saskarne piedāvā vidi, kas nodrošina tieši dialogu ar datoru. Grafisko lietotāja saskarni izmanto, piemēram, operētājsistēma Microsoft Windows.

Taustiņu ķēde

Šī programma ļauj divu vai vairāku pogu vietā nospiest vienu. Ir iespējams šo programmu iestatīt tā lai modifikatora taustiņš strādā līdz cita taustiņa nospiešanai. Šo programmu var ieslēgt ieejot Start => Control Panel => Accessibility Options. Sadaļā Keybord nodaļā StickyKeys iezīmējat rūtiņu Use StickyKeys.

Taustiņu filtrs

Šī programma spēj ignorēt spēcīgi nospiestu taustiņus, kas tiek ilglaicīgi turēti. Start => Control Panel => Accessibility Options. Sadaļā Keybord nodaļā FilterKeys iezīmējiet rūtiņu Use FilterKeys.

Accessibility Wizard

Šī programma tiek ieinstalēta reizē ar operētājsistēmu Windows. Šajā programmā var palielināt darbvirsmas ikonas, palielināt ikonu teksta lielumu vai izveidot logu kur vis apkārt pelei ir palielināts. Šo programmu var palaist ieejot Start => Accessories => Accessibility => Accessibility Wizard. Šī programma ir ļoti laba vājredzīgajiem.

Magnifier

Šī programma ir daļa NO Windows Accessibility programmas. Kad šī programma ir palaista darbvirsmas augšdaļā parādās logs kur vis ir palielināts. Šo programmu var palaist darot sekojošus soļus: Start=>Accessories=>Accessibility=> Magnifier vai arī ieejot Accessibility Wizard. Šī loga izmērus var mainīt uzejot uz apakšējās maliņas, bet mainīt var tikai platumu. Jo platāku taisa logi, jo mazāks vietas paliek uz darbvirsmas. Šajā logā var mainīt palielināšanas stiprumu. Šeit var mainīt krāsu uz negatīvu, lai varētu labāk saredzēt visu. Var uzlikt tā lai seko pelei tikai tad kad uzklikšķina uz ikonas. Ja ir vēlēšanās šo palielinājuma logu var noņemt. Šī programma ļoti labi noderētu vājredzīgajiem cilvēkiem.

Narrator

Šī programma noderētu aklajiem vai vājredzīgajiem. Iedarbinot šo programmu sāk runāt dators teikdams kādus logus esat iezīmējis vai kur atrodas pele. Šo programmu var palaist veicot šādus soļus Start=>Accessories=>Accessibility=> Narrator. Šī programma arī izrunā burtus, ciparus un visādas pieturzīmes. Šī programma tiek ielādēta reizē ar operētājsistēmu Windows. Pēc autora domām šai programmai ir liels mīnus saistībā uz latviešiem, jo šī programma ir angļu valodā un viss ko tā saka ir angliski.

On — Screen Keybord

Šī programma ir pieejama kopā ar Accessibility Wizard, Magnifier un Narrato. Iedarbinot viņu uz displeja parādās tastatūra. programmu var palaist Start=>Accessories=>Accessibility=> On — Screen Keybord. Šo tastatūru var formatēt 3 veidos: parastā, bez atstarpēm starp taustiņiem vai bez cipariem labajā pusē. Ir iespēja arī mainīt simbolu fontu piemēram pataisīt simbolus iebiezināt. Šo programmu autors ieteiktu izmantot cilvēkiem ar kustību traucējumiem vai arī ja trūkst kāda ekstremitāte.

Utility Manager

Šī programma ir pieejama kopā ar Operētājsistēmu Windows. Šo programmu var palaist ieejot Start=>Accessories=>Accessibility=> Utility Manager .Šī programma ir domāta lai sakombinētu 3 iepriekš minētās programmas kopā, piemēram, Magnifierkopā ar On — Screen Keybord vai Narrator ar On — Screen Keybord, vai visus trīs kopā, vai vispār nevienu. Šī programma der cilvēkiem ar vairākām vajadzībām. Šo programmu var izmantot visi cilvēki, bet vislabāk programma ieteicama akliem vai tuvredzīgiem cilvēkiem vai cilvēkiem, kuriem trūkst kādas ekstremitātes vai arī ir kustību traucējumi.